वास्तव में, अस्पताल में हुआ अग्निकांड प्रबंधकों की जानलेवा लापरवाही और सरकारी प्रशासन की ढील का नतीजा था। इसी ग्रुप के कलकत्ता में चार अस्पताल हैं। कड़ी कार्रवाई यह होती है कि इस ग्रुप के सभी मालिकों को गिरफ्तार कर उनकी सारी आर्थिक गतिविधियों पर रोक लगा देनी चाहिए और इन अस्पतालों से कमाई अपार सम्पत्ति को नीलाम कर हादसे के शिकार हुए लोगों की सहायता करनी चाहिए, तभी और लोगों को भी सीख मिलेगी और वे लापरवाही से बाज आएंगे।